**แผนการจัดการเรียนรู้ที่ 1  
กลุ่มสาระการเรียนรู้ภาษาไทย**

**หน่วยที่ 2**  รัก(ษ์)ท้องถิ่น  **ชั้น** ประถมศึกษาปีที่ 6 **เรื่อง** เรื่องเล่าตามจินตนาการ  **เวลา**  1 **ชั่วโมง**

**มาตรฐานการเรียนรู้ / ตัวชี้วัด** มาตรฐาน ท 2.1 ป.6/8 เขียนเรื่องตามจินตนาการ และสร้างสรรค์

**สาระสำคัญ**   
 การเขียนเรื่องตามจินตนาการ เป็นการเขียนเรื่องราวซึ่งแสดงออกถึงความรู้สึกนึกคิดของผู้เขียนออกมาเป็นตัวหนังสือด้วยภาษาที่เหมาะสม มีความแปลกใหม่ ไม่ซ้ำใคร   
  **คุณลักษณะอันพึงประสงค์**   
 ใฝ่เรียนรู้

**สมรรถนะสำคัญของผู้เรียน**   
 ความสามารถในการสื่อสาร

**จุดประสงค์การเรียนรู้**   
 **ความรู้ (K)**   
 1. นักเรียนมีความรู้เกี่ยวกับการเขียนเรื่องตามจินตนาการ   
 **ทักษะ (P)** 1. นักเรียนสามารถเขียนเรื่องตามจินตนาการที่เกี่ยวกับวัดสะเลียมเหนือได้   
 **เจตคติ (A)** 1. นักเรียนมีส่วนร่วมในการทำกิจกรรมในชั้นเรียน   
 2. นักเรียนเกิดความตระหนักในความสำคัญของวัดต่อโรงเรียน ชุมชน และตนเอง ผ่านการ เขียนเรื่องราวที่เกิดจากพื้นฐานประสบการณ์ของตนเอง

**สาระการเรียนรู้**    
 **หลักในการเขียนเรื่องตามจินตนาการ** 1.  คิดแนวเรื่องที่ต้องการจะเขียน   
 2.  ศึกษาหาความรู้เพิ่มเติมในเรื่องที่จะเขียน3.  คิดเรื่องตามจินตนาการของผู้เขียนว่าจะมีใครทำอะไร ที่ไหน อย่างไรบ้าง4.  วางโครงเรื่อง ลำดับเหตุการณ์ก่อนหลัง เรียบเรียงเรื่องราวให้ต่อเนื่องกัน5.  ในการตั้งชื่อเรื่องควรตั้งชื่อเรื่องให้น่าสนใจและสอดคล้องกับเนื้อเรื่อง   
 6.  เขียนด้วยลายมือบรรจง เรียบร้อย รักษาความสะอาดในการเขียน เลือกใช้ภาษาที่สุภาพ  ถูกกาลเทศะเขียนสะกดคำให้ถูกต้อง

**กิจกรรมการเรียนรู้   
ขั้นนำ ( 10 นาที)** 1. ครูกล่าวทักทายนักเรียน จากนั้นครูจึงเขียนชื่อตัวละครบนกระดาน และให้นักเรียนเล่าเรื่องจากตัวละครบนกระดานต่อๆกันจนครบทุกคน (7 นาที) 2. ครูนำเข้าสู่บทเรียนโดยกล่าวว่า “เรื่องที่นักเรียนได้เล่าต่อๆกันนั้น เรียกว่า เรื่องตามจินตนาการ  
นักเรียนคิดว่าการเขียนเรื่องตามจินตนาการมีวิธีการอย่างไร” ให้นักเรียนตอบคำถาม จากนั้นครูจึงอธิบายต่อว่า “การเขียนเรื่องใดๆ จะต้องมีการลำดับเหตุการณ์ให้สอดคล้องกัน เรื่องที่เขียนจึงจะมีความสอดคล้องกันและวันนี้ครูจะให้นักเรียนเขียนเรื่องตามจินตนาการ ซึ่งหัวข้ออยู่ในแผ่นป้ายปริศนาบนกระดาน” (3 นาที)   
**ขั้นจัดการเรียนรู้ (45 นาที)** 1. ครูติดแผ่นป้ายปริศนาบนกระดาน จากนั้นจึงให้นักเรียนเลือกหมายเลขเพื่อเปิดแผ่นป้ายทีละแผ่น และให้นักเรียนทายว่าภาพดังกล่าวคือภาพอะไร เล่นจนเฉลยว่าภาพบนกระดานคือ วัดสะเลียมเหนือ (5 นาที) 2. ครูแจกใบงานเรื่อง เรื่องเล่าในจินตนาการ และอธิบายวิธีการทำใบงานว่า “กำหนดให้นักเรียนแต่ละคนเขียนเรื่องตามจินตนาการที่เกี่ยวข้องกับวัดสะเลียมเหนือ โดยใช้แนวทางจากการแต่งเรื่องตามจินตนาการเป็นลำดับขั้นตอนดังกิจกรรมเมื่อสักครู่ นำเสนอในรูปแบบใดก็ได้ ให้เวลาทำใบงาน 20 นาที” จากนั้นครูจะยกตัวอย่างงานเขียนรูปแบบต่างๆให้นักเรียนดู (5 นาที)   
 3. นักเรียนทำใบงานเรื่อง เรื่องเล่าในจินตนาการ (20 นาที)   
 4. ครูให้นักเรียนในห้องอาสาออกมาเล่า ใบงานเรื่อง เรื่องเล่าในจินตนาการ ของตนเอง (15 นาที) **ขั้นสรุป (5 นาที)** ครูและนักเรียนร่วมกันสรุปเรื่องเล่าจากการนำเสนอของนักเรียนในชั้นเรียน จากนั้นจึงสรุปว่า “การเขียนเรื่องตามจินตนาการ เป็นการเขียนเรื่องราวซึ่งแสดงออกถึงความรู้สึกนึกคิดของผู้เขียนออกมาเป็นตัวหนังสือด้วยภาษาที่เหมาะสม มีความแปลกใหม่ ไม่ซ้ำใคร”   
 **สื่อการเรียนรู้**   
 1. แผ่นป้ายปริศนา (ภาพวัดสะเลียมเหนือ)   
 2. ใบงานเรื่อง เรื่องเล่าในจินตนาการ

|  |  |  |  |
| --- | --- | --- | --- |
| **วัตถุประสงค์การเรียนรู้** | **วิธีวัดและประเมินผล** | **เครื่องมือวัดและประเมินผล** | **การตัดสินผลการประเมิน** |
| 1. นักเรียนมีความรู้เกี่ยวกับการเขียนเรื่องตามจินตนาการ(K) | ใบงานเรื่อง เรื่องเล่าในจินตนาการ | แบบประเมินใบงานเรื่อง เรื่องเล่าในจินตนาการ | ได้ระดับ “ดี” ขึ้นไป  ถือว่า ผ่าน |
| 2. นักเรียนสามารถเขียนเรื่องตามจินตนาการที่เกี่ยวกับวัดสะเลียมเหนือได้ (P) |
| 3. นักเรียนเกิดความตระหนักในความสำคัญของวัดต่อโรงเรียน ชุมชน และตนเอง ผ่านการ เขียนเรื่องราวที่เกิดจากพื้นฐานประสบการณ์ของตนเอง (A) |
| 4.นักเรียนมีส่วนร่วมในการทำกิจกรรมในชั้นเรียน (A) | ประเมินคุณลักษณะอันพึงประสงค์ (ใฝ่เรียนรู้) |

**การวัดและประเมินผล**

ลงชื่อ………………………………………………..  
 ………. /…….. / ………..  
 (ครูผู้สอน)

**ความเห็นของผู้บริหารสถานศึกษา**

……………………………………………………………………………………………………………………………………………………………………………………………………………………………………………………………………………………………………………………  
 ลงชื่อ ……………………………………………………..  
 (นางสาววลินดา รสชา)